PRECHA ใจชื้น! ต้นทุนขาย-ค่าใช้จ่ายลดหนุน Q3/59 ขาดทุนลดลง 77%
PRECHA ใจชื้น! ต้นทุนขาย-ค่าใช้จ่ายลดหนุน Q3/59 ขาดทุนลดลง 77% มาที่ 2.75 ลบ. จากปีก่อน 12.20 ลบ. อย่างไรก็ตามช่วง 9 เดือนแรกมีผลขาดทุน 23.36 ลบ. เพิ่มขึ้น 45% จากปีก่อน 16.07 ลบ.
10 พ.ย. 2559

บริษัท ปรีชากรุ๊ป จำกัด (มหาชน) หรือ PRECHA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 2.75 ล้านบาท หรือขาดทุนสุทธิ0.0082 บาทต่อหุ้น ขาดทุนลดลง 77% จากช่วงเดียวกันของปีก่อนที่มีผลขาดทุนสุทธิ 12.20 ล้านบาท หรือขาดทุนสุทธิ 0.0363 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจากบริษัทมีต้นทุนขาย และค่าใช้จ่ายในการดำเนินการเท่ากับ 28.09 ล้านบาท ลดลงจากช่วงเดียวกันเมื่อปีก่อน 48.50 ล้านบาท
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 23.36ล้านบาท หรือขาดทุนสุทธิ0.0695 บาทต่อหุ้น ขาดทุนเพิ่มขึ้น 45% จากช่วงเดียวกันของปีก่อนที่มีผลขาดทุนสุทธิ 16.07 ล้านบาท หรือขาดทุนสุทธิ 0.0478 บาทต่อหุ้น